Rozsudok Súdneho dvora (deviata komora) zo 17. júna 2021 – Litva/Komisia
(vec C‑153/20 P)(1)
„Odvolanie – Európsky poľnohospodársky záručný fond (EPZF) a Európsky poľnohospodársky fond pre rozvoj vidieka (EPFRV) – Trovy vylúčené z financovania Európskou úniou – Výdavky realizované Litovskou republikou – Nariadenie (EÚ) č. 65/2011 – Administratívna kontrola – Kontroly na mieste – Kvalita kontrol – Kvalita žiadateľov – Umelo vytvorené podmienky – Výdavky realizované v rámci projektov
1.      Poľnohospodárstvo – Financovanie z EPFRV – Poskytovanie pomoci a prémií – Povinnosť členských štátov zaviesť účinný systém administratívnych kontrol a kontrol na mieste – Rozsah – Administratívna kontrola zaručujúca účinné overenie všetkých kritérií oprávnenosti žiadosti o podporu vrátane postavenia žiadateľov
(nariadenie Komisie č. 65/2011, články 4 a 24)
(pozri body 75, 76)
2.      Poľnohospodárstvo – Financovanie z EPFRV – Poskytovanie pomoci a prémií – Povinnosť členských štátov zaviesť účinný systém administratívnych kontrol a kontrol na mieste – Samostatná povaha oboch typov kontrol – Kontroly na mieste týkajúce sa administratívnych aspektov – Prípustnosť
(nariadenie Komisie č. 65/2011, články 24 a 26)
(pozri body 116 – 119)
Výrok
1.
Odvolanie sa zamieta.
2.
Litovská republika znáša svoje vlastné trovy konania a je povinná nahradiť trovy konania, ktoré vynaložila Európska komisia.
3.
Česká republika znáša svoje vlastné trovy konania.
1 Ú. v. EÚ C 215, 29.6.2020.